John Baine stærðfræðikennari í Edinborg . Teikningar úr leiðangri John Thomas Stanley til Íslands 1789 á 72 blöðum og sneplum , þ.e. myndir , uppdrættir og pennariss , margt í frumdráttum en annað unnið til meiri hlítar og litað . Fremst fyrir framan myndasíðurnar , er „ List of the Sketches in the Voyage to Iceland in 1789 “ , þar sem sést að upphaflega var hér einnig um að ræða myndir bæði frá Orkneyjum , sem merkt er við að séu í eigu Stanleys , og Færeyjum , en þær voru gefnar Landsbókasafninu í Þórshöfn eftir að fest hafði verið kaup á þeim með Íslandsmyndunum . Leiðarlýsing : 2. júlí landsýn suðurströnd Íslands . Siglt að Vestmannaeyjum með ströndinni fyrir Reykjanes og til Hafnarfjarðar , landað í Hafnarfirði 4. júlí . Frá Hafnarfirði til Bessastaða , til Reykjavíkur . Lagt í leiðangur til Krísuvíkur 9. júlí . Sigldur Faxaflói að Stapa , Snæfellsnesi landað við Stapa 14. júlí . Tilbaka til Hafnarfjarðar / Reykjavíkur . Lagt af stað í leiðangur til Heklu 29. júlí . Ferjaðir yfir Ölfusá og Þjórsá . Ná að Heklurótum 7. ágúst . Eru í Skálholti 11. ágúst . Koma að Geysi 12. ágúst . Að Þingvöllum 18. ágúst . Á leið til baka til Reykjavíkur koma þeir við við í myllu u.þ.b. 5 mílur frá Reykjavík . Til Reykjavíkur 19. ágúst . Síðasta síða í dagbók Baines skráð í Reykjavík 30. ágúst . Heildarlýsing : Tvær fremur smáar láréttar snöggteiknaðar panorama teikningar á sömu örk , unnar með svörtu bleki og penna / pennastöng á mjög þunnan pappír . Hvor teikning í tveimur hlutum , hvor upp af öðrum , lárétt . Teiknipappírinn límdur upp á þykkari pappírsörk . Teikning 1 : Láréttar hraðar línur sem marka sjóndeildarhring , smá form ( eyjar ) upp af línum sjóndeildarhringsins , þau skástrikuð . Til hægri á teikningu skráð NE i E , yst til hægri við kant pappírs , eitt form ( eyja ) merkt A. Teikningin heldur áfram í næstu línu . Lengst til vinstri í næstu línu skráð NNW og ysta form til vinstri merkt A - og þar í framhaldi NNE . Teikning 2 : Ný teikning í 3. línu . Form lengst til vinstri ( eyja ) merkt A. Láréttur sjóndeildarhringur eftir örkinni endilangri , fleiri form í klasa til hægri allt að kanti pappírsins . Teikningin virðist halda áfram í næstu línu . Lárétt lína sjóndeildarhrings með klasa af formum ( eyjum ) frá vinstri sem hverfa í yfirstrikuð óljós form ( þoka ) . Heildarlýsing : Tvær " panorama " teikningar unnar með svörtu bleki og penna / pennastöng á mjög þunnan pappír , sem virðist vera strokið yfir með þunnum fernis ( sem hefur gulnað með tímanum ? ) . Teikningarnar límdar hver upp af annarri á fremur þykka hvíta pappírsörk . Teikning 1 : Efst í horni til vinstri á efri teikningu : Skrifað 55 , strikað yfir töluna 68 með blýanti . Skrifað með penna og bleki þar fyrir neðan : To Krusivig - . ( Krísuvík ) A beautiful little lake on the top of the sulphur mountains near Krusivig - from the N A. Teiknað með hröðum penna / pennastöng , allt að því samhverf ( symmetrisk ) " panorama " teikning . Í forgrunninum miðjum og langt út til beggja hliða : láréttar línur kyrrláts og spegilslétts vatnsyfirborðs . Með fínni línu dregið upp hringlaga form alls vatnsflatarins . Neðst beggja vegna er forgrunnur - móar / möl - teiknað með stuttum , þéttum , hröðum penna . Upp frá vatnslínunni í boga eru fjöllin sem kringja það og sem speglast í vatnsfletinum , lægst þau sem fjærst eru . Fjöllin rísa hæst í teikningunni til beggja hliða , dregin með löngum lóðréttum - og skádregnum línum sem eru þveraðar með þéttum , stuttum láréttum og skásettum línum . Jarðlögum og uppbyggingu bergs virðist veitt sérstök athygli . Breiðar línur þar sem pennanum er þrýst þétt á pappírinn , fínlegar línur þar sem teiknað er létt . Teikningin ákaflega lifandi og hlaðin athygli á viðfangsefninu . Teikning 2 : Efst í horni til vinstri á neðri teikningu : strikað yfir töluna 69 með blýanti , skrifað 56 með blýanti Skrifað með penna og bleki þar fyrir neðan : View of the boiling spring on the top of the sulphur mountain . July 9 , h " hh pm the first mountain . Teiknað með hröðum penna / pennastöng , " panorama " teikning þar sem fjallsöxlin vinstra megin skarast fram fyrir fjallshrygg sem liggur hæst hægra megin og lækkar inn á bak við öxlina vinstra megin . Undir fjallsöxlinni vinstra megin er hringlaga form og upp frá því liggja á ská til hægri léttar óreglulegar bogalínur . Athygli teiknarans er á fjallsöxlinni til vinstri og hvernum undir henni , fjallshryggurinn hægra megin í myndfleti dreginn upp með meiri fjarlægð . Heildarlýsing : Tvær teikningar á sömu örk ; planteikning vinstra megin , þverskurður hægra megin . Teiknað með penna / pennastöng á mjög þunnan teiknipappír . Límt upp á þykkari pappír . Teikning 1 : Teikningin vinstra megin er hringlaga form sem skipt er í þrjá meginhluta með Y-laga formi . Það form ( Y-laga ) er skyggt dökkt með lóðréttum og þéttum samsíða línum ; gefur til kynna þykkar sprungur í 3 áttir , þykkust í miðju formsins , hver þeirra hcerfist í einn punkt við jaðar formsins . Innan hvers hinna þriggja hluta eru fleiri minni sprungur . Sá hluti sem er hægra megin er dekktur með láréttum línum og gefur það forminu rúmtak . Utan við jaðar formsins hægra megin er merkt B , en gagnstætt vinstra megin , utan við jaðar hringlaga formsins er merkt A. Lárétt punktalína dregin milli A og B. Teikning 2 : Lárétt lína milli a og b , C merkt á miðri láréttu línunni . Dregin lína upp af láréttu línunni í boga upp frá punkti a til punkts b með hápunkti í D , lóðrétt yfir punkti C . Skástrikaður kjarni innan formsins með gangi út um punkt D sem gefur til kynna tvenns konar berg innan bungunnar . Heildarlýsing : Tvær teikningar límdar upp á sömu þykku pappírsörkina , hver upp af annarri . Unnar með svörtu bleki og með penna / pennastöng á mjög þunnan teiknipappír . Neðri teikningin ( teikning 2 ) er panoramateikning á tveim jafnstórum blöðum , helmingi lengri en sú efri og lögð þunnum fernis ( - sem hefur gulnað ? ) . Teikningin er opnuð út á næstu síðu - eða brotin saman inn yfir blaðið . Teikning 1 : Teikningin sýnir Krísuvíkurbýlið og útihús , miklir gufubólstrar stíga upp í bakgrunni . Teikningin er unnin með hröðum stuttum pennastrikum , lárétt , lóðrétt og á ská . . Lengst til vinstri handan býlisins rís fjall með klettabeltum og fjallgarður í framhaldi af því sem teygir sig þvert yfir myndflötinn . Frá hægri , Krísuvíkurvatn . Teikning 2 : Skrifað með pennaskrift efst á teiknipappírinn - ( skriftin er svo ofarlega á pappírnum að greinilegt er að skorið hefur verið ofan af teikningunni / skriftinni ) : View of Krisuvig from the S.West Hratt teiknuð panoramateikning af Krýsuvíkurbýlinu . Sýnir stærra svæði frá öðru sjónarhorni ; frá suð-vestri . Heildarlýsing : Vatnslituð teikning límd upp á þykka pappírsörk . Teiknað yfir vatnslit með svörtu bleki og penna / pennastöng á mjög þunnan teiknipappír . Teikningin er nokkuð mikið unnin og af augljósri ástríðu gagnvart viðfangsefninu sem er lítil hringlaga tjörn / stöðuvatn hægra megin í myndfletinum , en upp af því brattir tindar eða hraunhraukar en djúpt skarð milli þeirra vinstra megin við miðju myndflatar . Í upphafi er viðfangsefnið mótað með vatnslitunum ; blágrár og rauðbrúnt vatnslitaskol , litur sumstaðar mikill og dökkur í fjöllunum , þunnur ljósblár / blágrár litur í vatni og himni . Síðan teiknað yfir með svörtu bleki / penna / pennastöng . Ákaflega lifandi og fjölbreytt línubeiting . Þétt , stutt strik , punktar og kommur , lárétt , lóðrétt og á ská í berginu , línur halla inn að tjörninni . Langar láréttar línur í himni og í vatni . Teikningin er hlaðin áhuga og ástríðu fyrir stund og stað . ( Minnir á Van-Gogh ( 1853 - 1890 ) pennateikningarnar af ökrum , görðum og túnum - þ.e.a.s. teikniaðferðin , nálgun teiknarans ) . Heildarlýsing : Planteikning límd upp á þykka pappírsörk . Unnið með svörtu bleki og penna / pennastöng á mjög þunnan teiknipappír . Hröð teikning er sýnir svæði þar sem er dalur og hæðir og fjallgarður efst og þvert yfir . Hverasvæði ; skrifað / merkt inn á teikninguna á mörgum stöðum . Merkt vinstra megin um miðju A. Lengst til hægri rétt neðan við miðju merkt B og inni í teikningunni ofan og hægra megin við miðju merkt C . Inn á teikninguna er merkt Sulph . á 5 - 6 stöðum , hér og þar á teikningunni . Heildarlýsing : Planteikning límd upp á þykka pappírsörk . Unnið yfir bláan , blágráan og okurbrúnan vatnslit með svörtu bleki og penna / pennastöng á mjög þunnan teiknipappír . Teikningin er lögð þunnum fernis ( - sem hefur gulnað ? ) Teiknað er andspænis brekkum þar sem eru tvö djúp gil sitt hvoru megin við rjúkandi hver . Athyglinni beint að hvernum með dökkum penna - og gufustróknum upp af honum . langar línur í brekkunum , styttri og ákafari strik í kringum hverinn og í fjöllum / hæðum í baksýn . Skrifað inn á teikninguna neðst : Banks of sulphur Skrifað inn á teikninguna lengst til vinstri á ská : White clay Skrifað inn á teikninguna til hægri á ská : white clay and sulphur Skrifað inn á teikninguna fyrir miðju : Sulphur Heildarlýsing : Heildarlýsing : planteikning sem útskýrir afstöðu stærsta hversins ( í Krísuvík ? ) Skrifað inn á teikningu í forgrunni : Banks of sulphur Fleira er skrifað / merkt inn á teikninguna með skrifstöfum , ógreinilegt að lesa . Skrifað neðst á teikningu : A the great well where the matter blows as ink boils with violence … . Crust ( ? ) where the matter boils with fury and noise C another hot Heildarlýsing : Ein vatnslituð teikning límd upp á þykka pappírsörk . Unnið yfir bláan , blágráan og okurbrúnan vatnslit með svörtu bleki og penna / pennastöng á mjög þunnan teiknipappír . Teikningin er lögð þunnum fernis ( - sem hefur gulnað ? ) Ákaflega tjáningarrík teikning af stærsta hvernum ( the great well ) ; hveraopið örlítið hægra megin við miðja teikningu , teiknað þéttum strikum sem mynda svartan flöt , léttari bogalínur þar uppaf og til vinstri við aðal hverinn , minna þríhyrningslaga dökkt hveraform , sem gufan stígur upp af . Heildarlýsing : Vatnslituð teikning límd upp á þykka pappírsörk . Línuteikning með svörtu bleki og penna / pennastöng yfir bláan , blágráan , gulgrænan og okurbrúnan vatnslit á mjög þunnan teiknipappír . Merkt A inn á teikninguna neðarlega vinstra megin við miðju á grænt svæði ; þar fyrir ofan er stærsti gufustrókurinn - fyrir neðan gufustrókinn grænt svæði , skrifað SULPHUR Hægra megin við miðju er líka merkt SULPHUR Neðst á teikningunni er skrifaður texti sem ógreinilegt er að lesa Skriftin inni á teikningunni rennur á áhugaverðan hátt inn í sjálfa teikninguna , verður hluti af henni . Þegar vatnsliturinn var lagður í upphafi , hefur teiknarinn bleytt pappírinn vel sumstaðar þannig að hann er á köflum enn blautur þegar hann byrjar að teikna með pennastönginni , það gerir að línuna " blæðir " sumstaðar , bæði í teiknilínunum en einnig í skriftarlínunum . Það gefur línunni ákveðinn karakter , sem þéttir teikninguna , gefur henni meiri massa Heildarlýsing : Vatnslituð teikning límd upp á þykka pappírsörk . Línuteikning með svörtu bleki og penna / pennastöng yfir bláan , blágráan , gulgrænan og okurbrúnan vatnslit á mjög þunnan teiknipappír . Teikningin er ákaflega lifandi og ástríðufull með mjög fjölbreyttri pennabeitingu / áferð ; dimmt fjallið / hlíðin í forgrunni til hægri , hraunbreiðan lárétt yfir myndflötinn , opið og ljóst yfirborð árinnar , þétt fjallakeðja í baksýn - gráblár og okkur-vatnslitur liggur undir teikningunni , opinn og ljósblár himininn kallast á við ljósan litinn í ánni . Fremst fyrir miðju er teiknuð lág húsaþyrping . Heildarlýsing : Panoramateikning , samsett , á tveim jafnstórum teikniörkum . Svart-hvít línuteikning með bleki og penna / pennastöng á mjög þunnan teiknipappír ; límd upp á þykka pappírsörk . Teiknarinn hefur haft óskipta athygli á viðfangefninu og gefið sér góðan tíma til að fullvinna verkið , teikningin er ítarlega unnin . Teikningin er á við vandlega unnar panoramateikningar Baine frá Færeyjum - úr sama leiðangri . Teikningin sýnir stórt svæði - panorama - ( Krísuvík / Krísuvíkurvatn ? ) þar sem beggja vegna við vatnsyfirborð til vinstri og til hægri á teikningunni eru teiknaðir gufubólstrar í fjallshlíðum . Fjallakeðjan vinstra megin nær lárétt allt að miðju teikningarinnar og stíga bólstrar upp af nánast hverri hlíð . Gufubólstrarnir teygja sig í logninu inn í himininn sem er skýjaður og þungur ; himinninn og gufubólstrarnir teiknaðir með fínlegum stuttum línum , beinum og bogadregnum sem skarast og krossast . Himininn , fjallgarðarnir og gufubólstrarnir ná yfir helming myndflatarins og eru teiknaranum tilefni mjög áhugaverðrar , fínlegrar og tjáningarríkrar teikningar þar sem mjög nákvæmum , fínum penna er beitt . Forgrunnur er grófari teikning , þykkari strik og dekkri fletir . Heildarlýsing : Panoramateikning , samsett , á tveim jafnstórum teikniörkum , sú til vinstri er helminguð lárétt . Svart-hvít línuteikning með bleki og penna / pennastöng á mjög þunnan teiknipappír ; límd upp á þykka pappírsörk . Brotin saman um miðju , opnast til hægri . Hröð panoramateikning af innsiglingu í Hafnarfjörð . Láréttar línur í sjávaryfirborðið , húsaþyrpingar beggja vegna við úfinn hraunkamb sem veltur í sjó fram um miðbik teikningar . Hraunkamburinn er höfundi efni í fjölskrúðuga og áhugaverða pennabeitingu . Heildarlýsing : Tvær svart-hvítar línuteikningar með bleki og penna / pennastöng á mjög þunnan teiknipappír ; límdar hvor upp af annarri á eina þykka pappírsörk . Neðri teikningin hefur augljóslega upphaflega verið panoramateikning af Snæfellsjökli , Stapa og Snæfellsnesi , á tveim teikniörkum , samsett , en hægri hluti teikningarinnar verið skorinn af rétt við samsetninguna þannig að aðeins sér örlítið af þeirri örk . Ónærgætnislega farið með teikninguna ; teikningin hefur rifnað ( við upplíminguna ? ) , flipi af teiknipappírnum brotinn til hliðar við gat á pappírnum . Fleiri göt á teikningunni , inná henni og á jöðrum pappírsins . Teikning 1 : sýnir háreist en mjótt timburhús með háum og mjóum gluggaopum ( the Observatory ) í forgrunni til vinstri , hin húsin fjær til hægri , lauslega teiknuð fjöll í bakgrunni . Heildarlýsing : Planteikning teiknuð m. penna / bleki á þunnan teiknipappír , límd á þykkari pappír . Inni á planteikningunni af strandlengjunni af Stapasvæðinu fellir teiknarinn inn sérstaka einfalda planteikningu af basaltsúlum / stuðlabergs formum . Inn á innfelldu teikninguna af basalt súlunum skrifað : Plan of forms ´ columns …… ( ógreinilegt ) Stappen Skráð inn á teikningu ýmsar athugasemdir : Efst í hornið til hægri : Foot of Stappen-hill Fyrir miðju yfir stórt svæði : Fine Grafs Lengst til hægri : Boat harbor and landing …… Vinstra megin við þessa athugasemd : Our first landing Lengst til vinstri merkt inn B og enn lengra til vinstri á litlu nesi : D , E Heildarlýsing : Fjórar planteikningar á sömu örk teiknað með penna / bleki á þunnan teiknipappír , límd á þykkari pappír . Teikniörkinni er með pennateikningunni skipt upp í 4 reiti sem eru teiknaðar þannig að þeir virðast vera 4 aðskilin teikniblöð , pinnuð upp með litlum prjónum - prjónarnir eru teiknaðir í hornunum á þessum teiknuðu blöðum og fallskuggi teiknaður af prjónunum og af teikniblöðunum fjórum eins og blöðin séu lögð hvert yfir annað . Að öðru leyti lauslega teiknaðar skýringarmyndir . Teikning 1 : Plan of the Caves of basalt at Stappen - Þar fyrir neðan inn á sjálfa teikninguna Middle Cave ( skrifað lárétt ) about 30 - 35 f ( skrifað lóðrétt ) about 35 - 40 Teikning 3 : Elevation of the middle cave inn á sjálfa teikninguna , lóðrétt : ab . 50 or 60 f high Heildarlýsing : 3 teikningar á sömu örk teiknað með penna / bleki á þunnan teiknipappír , límd á þykkari pappír . Teikning lengst til vinstri nær yfir hálfa örkina . Á örkinni til hægri eru tvær teikningar Teikning 1 : Skrifað efst í hornið til hægri : ……… . . Basalts in Stappen harbour Sjónarhorn teikningarinnar er neðanfrá og upp ( úr skipi eða bát ) i á við , næst teiknaranum / neðst í myndfleti eru stuðlabergssúlurnar sem vísa niður og fram - langar lóðréttar súlur og sér í endann á nokkrum þeirra . Fyrir ofan og til hægri í sama myndfleti : láréttar stuttar stuðlabergssúlur , sér í endann á öllum . Teikning 2 : Efsti hluti teikningar : Plan af hringlaga formi / gíg . Miðhluti teikningar : Þversnið af sama hringlaga forminu / gígnum Skrifað fyrir neðan þá teikningu skýringartexti sem erfitt er að lesa . Neðsti hluti teikningar : einföld teikning af orfi og ljá . Skrifað fyrir ofan : The Iceland Syatte Heildarlýsing : Teiknað með penna / bleki á þunnan teiknipappír , límd á þykkari pappír . Teikningin er viðgerð fyrir miðju , en rifinn flipi úr jaðri pappírs efst til hægri , einnig nokkur minni göt í þunna teiknipappírinn . Panoramateikning . Sjónlína teikningarinnar er neðan við miðju , en staparnir yst til hægri og vinstri rísa hátt , sá hægra megin allt að jaðri pappírsins efst . Stuðlabergsstaparnir ganga inn að miðjum myndfletinum frá hægri . Gerð glögg grein fyrir stefnu stuðlanna í hverjum stapa ; ýmist liggur lárétt í þeim , lóðrétt eða á ská . Í fjarska sjávarflöturinn og seglskip og Snæfellsnesfjallgarðurinn . Í forgrunni grýtt fjara og lítill árabátur í fjörugrjótinu . Heildarlýsing : Panoramateikning á tvær arkir , samsett í miðju . Teiknað með penna / bleki á þunnan teiknipappír , límd á þykkari pappír . Sjónlína teikningar lárétt fyrir miðju , teiknað af hafi ; hraunkamburinn teygir sig fram og er miðjusettur í teikningunni ; hægra megin við miðju eru stuðlastaparnir í sjó fram , Stapinn þar upp af og enn fjær - lauslega teiknaður Snæfellsjökullinn . Vinstra megin við miðju er hraunkamburinn í sjó fram ; stakur stuðlakambur rís úr sjó framan við hraunið . Hraðar láréttar línur marka himininn , svolítið stíft og klunnalegt línuspil í forgrunni markar öldurót . Heildarlýsing : Teiknað með penna / bleki á þunnan teiknipappír , límt á þykkari pappír . Panoramateikning á tvær arkir , samsett í miðju . Teiknarinn hefur skorið neðan af teikningunni endilangri eftir að hann hafði lokið við hana ( - neðan af báðum þunnu teikniörkunum sem liggja lárétt ) og teiknað að nýju í framhaldi af neðsta hluta teikningarinnar . Teiknari hefur jafnframt bætt Stapanum og efsta hluta gígsins á Snæfellsjökli ofan á teikninguna . Teikningin er unnin af mikilli ástríðu þar sem athyglinni er beint að hraunlögum og basaltsúlum sem skaga í sjó fram . Sjónarhornið er af hafi , en öldurót einungis gefið til kynna með laufléttum bogalínum og óreglulegum stuttum krullulínum . Sjónum skoðandans er mjög ákveðið beint að berginu . Heildarlýsing : Teiknað með penna / bleki á þunnan teiknipappír , límt á þykkari pappír . Teiknað innan úr " the great cave " . Sjónlína teikningarinnar er neðarlega ; upp fyrir hana rís stuðlabergshvelfing með þaki ; fyrir miðju efst er stórt gat í hvelfinguna . Lóðréttar þéttar línur marka dimma lóðrétta stuðlaveggina beggja vegna myndflatar , lóðréttir stuðlarnir mætast í bogalaga opi hvelfingarinnar sem opnast mót björtu hafi , en út um bogformað opið sést í fjarska lauslega teiknaður Snæfellsnesfjallgarðurinn . Sjálft þak hvelfingarinnar er teiknað með þéttum , dimmum , stuttum línum sem marka stuðla þunnrar þakhvelfingarinnar , þar fyrir ofan opnast gat og sér í dramatískt teiknaðan himinn . Teikningin er öll ýtarlega unnin . Heildarlýsing : Teiknað með penna / bleki á þunnan teiknipappír , límt á þykkari pappír . Panoramateikning , samsett hægra megin við miðju ; brotin saman , opnast út til hægri . Teiknað af hafi , inn í stuðlabergshelli " the great cave " ( sami hellir og á blaði 23r sbr. Volume 3 : Diary of John Baine bls. 98 í The Journals of the Stanley Expedition to the Faroe Islands and Iceland in 1789 ) Teikningin er ákaflega formsterk , færni og öryggi teiknarans til að forma með þéttu og fjölbreyttu línuspili kemur vel fram í þessari teikningu af innra rými hellisins , sem vindur sig og opnast út á móts við teiknarann . Dramatískt línuspil himinsins og létt teiknaðir þrír drangar vinstra megin í myndfleti - undirstrika dularfullt og stórbrotið andrúm staðarins og sýna vel ástríðu teiknarans gagnvart viðfangsefninu . Heildarlýsing : Teiknað með penna / bleki á þunnan teiknipappír , límt á þykkari pappír Miðjusett teikning af litlu mylluhúsi við á ; undir þétt teiknuðum klettavegg . Lengst til vinstri burstabæjarþyrping í fjarska uppi á hól . Annars léttteiknuð afstöðumynd . Heildarlýsing : Teiknað með penna / bleki á þunnan teiknipappír , límt á þykkari pappír Tvær panoramateikningar á sömu örk , sú efri ýtarlegar unnin . Efri teikningin sýnir þétt teiknaða fjallakeðju , teiknað af mikilli athygli , með þéttri línubeitingu og mjög vel formað ; dökkur láréttur kambur í forgrunni , teiknaður með grófari penna . Neðri teikning er lauslega teiknuð afstöðumynd af 3 tjöldum í forgrunni , neðst í forgrunninum gróflega teiknaður láréttur kambur eða ás . Fjallakeðja í baksýn . Yfir miðja teikninguna teygir sig belti mjög stuttra lóðréttra pennastrika , merkt A lengst til vinstri , merkt B lengst til hægri . Heildarlýsing : Planteikning af stóru svæði . Teiknað með penna / bleki á þunnan teiknipappír , límt á þykkari pappír Skrifað inn á teikningu neðst : Plan of the boiling springs at Reykir ( Hveragerði athugasemd Þ.S. ) . Athyglisvert er hvernig teiknarinn fléttar saman í teikningunni skrifaðar bókstaflegar athugasemdir sínar við teikniskriftina þannig að hvað rennur inn í annað . Skriftin verður hluti af teikningunni . Skrifað víða inn á teikningu : " hot wells " og " roaring wells " . Raunar leynist nánast yfir alla teikninguna skrifaðar athugasemdir , þær leynast í pennateikningunni , eru hluti af henni , erfitt að greina skriftina frá teikningunni - og stundum erfitt að lesa . Ofarlega í myndfleti til vinstri : " Our tents " : þar eru jafnframt teiknaðir litlir ferningar sem tákna tjöldin . Lengst til hægri neðarlega , undir hraunkambinum / klettunum , er þyrping af litlum ferningum ( svipuð stærð og ferningarnir sem tákna tjöldin ) sem tákna væntanlega húsaþyrpinguna Hveragerði Heildarlýsing : Pennateikning af einum gjósandi hver , hæðir og aflíðandi brekkur umhverfis . Teiknað með penna / bleki á þunnan teiknipappír , límt á þykkari pappír . Skrifað inn á teikningu neðst : View of the great boiling spring at Reykum . Athyglisvert er hvernig teiknarinn fléttar saman í teikningunni skrifaðar bókstaflegar athugasemdir sínar við teikniskriftina þannig að hvað rennur inn í annað . Skriftin verður hluti af teikningunni . Heildarlýsing : Teiknað með penna / bleki á þunnan teiknipappír , límt á þykkari pappír . Teikning af dal og fjalllendi , teiknað afar fínlega , en í forgrunni dekkri flötur sem er þverskurður af sama landslagi . Inn á þessa teikningu eru teiknaðar tvær minni teikningar , í hornin á þeim báðum beggja vegna eru teiknaðir prjónar , sem pinna þær upp , líkt og um tvö laus blöð væri að ræða , sem pinnaðar eru ofan á teikningunni af dal og fjalllendi . Teikning 1 : Litla myndin til vinstri sýnir stuðlaberg - inn á hana er skrifað eitthvað sem erfitt er að lesa - endar á " … of the church " Teikning 2 : Sú til hægri sýnir goshveri og reykbólstra á dramatískan hátt með grófum línum . Heildarlýsing : Teikning af bænum Reykir , undir hlíð ; stígur reykur upp af hlíðinni bak við bæinn . Lengst til hægri í teikningunni er stór hver , mikill mökkur . Skrifað neðst á teikningu og merkt inn A og B : " View of Reikum from the south . A : the steam from the great well . B : our tents . " Teikningin af tjöldunum við hlið stóra hversins sýnir vel hlutföll / stærðir ; tjöldin eru agnarsmá . Heildarlýsing : Tvískipt teikning á sama blaði . Teiknað með penna / bleki á þunnan teiknipappír , límt á þykkari pappír . Til hægri : teikning af býli horft heim að húsum frá hlaði Heildarlýsing : Teiknað með penna / bleki á þunnan teiknipappír , límt á þykkari pappír . Teikningin fæst við birtuskilyrði í opnu landslagi þegar sól brýst fram úr sorta . Horft er fram eftir dal inn í fjarskann , háar hlíðar beggja vegna , klettur í forgrunni lengst til vinstri , dökk hraunbreiða lengst til hægri . Hraunbreiður , hæðir , hólar , skriður og úfið yfirborð túlkað með ákaflega fjölbreyttri pennabeitingu . Helmingur myndflatar ofanfrá sýnir þungann skýjaðan himinn þar sem mjög þétt dökk pennabeiting , krossteiknuð , leysist upp í fínlegar skálínur á ósnertu hvítu svæði ; sólstafir . Landslagið lýsist upp inn í fjarskann . Lítið býli stendur í miðjum dal , við bugðótta á . Heildarlýsing : Panoramateikning , samsett á tveim blöðum . Teiknað með penna / bleki á þunnan teiknipappír , límt á þykkari pappír . Teikningin sýnir gjósandi eldfjall ( Heklu ) rétt vinstra megin við miðju og jökulhettu ( Mýrdalsjökul ) til hægri . Í forgrunni dimmt hraun og nánast lóðréttar klettamyndanir . Undir teikninguna er skrifað með blýanti ( sést illa ) : View of mt . Hekla in Iceland from the west with the … . mountains to the south towards Cape-Heckla Teiknarinn hefur unnið drög að teikningunni með þynntu bleki sem myndar undirbyggingu . Það gefur hraunlögum og klettamyndunum í forgrunni skýr form og dýpt sem eru enn frekar dregin fram þéttri , lifandi og fjölbreyttri pennabeitingu . Heildarmyndbyggingin leiðir augað að eldspúandi fjallinu , en athyglin , áskorunin , ákafinn og ástríðan er ekki síst greinileg í teikningu efnismikilla kletta og hrauns og aðliggjandi landslags - á móti léttum og loftkenndum gjóskubólstrum og skýjahimni yfir fjallinu . Þarna nýtur teiknarinn sín til fulls . Heildarlýsing : Teiknað með penna / bleki á þunnan teiknipappír , límt á þykkari pappír . Hratt teiknuð yfirlitsmynd af umhverfi Skálholts . Skrifað lárétt efst á teikniörk : Skálholt the …… ( ógreinilegt aths . Þ.S. ) capital of Iceland near the Ferry over ( Hvít - ? aths . Þ.S. ) Aa . Klettar í forgrunni og áin sem bugðast í átt að teiknaranum , húsaþyrping í fjarska uppi á hæð , kirkjan augljóslega lang stærsta byggingin . Heildarlýsing : Teiknað með penna / bleki á þunnan teiknipappír , límt á þykkari pappír . Teikningin sýnir Skálholtskirkju horft úr vestri og austur , klettar í forgrunni , Hekla í fjarska hægra megin við kirkjubygginguna , turn og kór snýr að teiknaranum - kórinn snýr til vesturs . lágreist húsaþyrping hægra megin við kirkjuna sem stendur hæst . Heildarlýsing : Teiknað með penna / bleki á þunnan teiknipappír , límt á þykkari pappír . Planteikning af Geysissvæðinu . Skrifað efst á teikniörk : " General Plan of Geysir " og neðst á blaðið til vinstri " Foot of the Mountain " Teikningin sýnir goshverinn sjálfan og umhvefi hans , árfarvegi , læki og rætur fjalllendisins suð-vestan við hverinn . Víða merkt inn á teikninguna " Marsh - Moor ; skrifað við bugðótta árfarvegi á tveimur stöðum : " Hiots-Aa " . Skrifað við næsta umhverfi hversins " Hill of fine Grafs " og síðan inn á það svæði " Geyser " . Heildarlýsing : Teiknað með penna / bleki á þunnan teiknipappír , límt á þykkari pappír . Önnur planteikning af Geysissvæðinu . Skrifað efst í vinstra horn : „ Particular Plan of the Geyser “ Teiknað vinstra megin í myndflöt kletta upphækkun . Hægra megin næst henni „ H. springs almost hid among stones “ - og rétt þar hægra megin við „ Other springs almost hid “ lengra til vinstri „ smoking holes “ „ springs “ og fleiri skrifaðar athugasemdir , ekki alltaf greinilegar . Þar upp af og til hægri hringlaga svæði merkt „ Old Geysir “ , þar fyrir skrifað lóðrétt fyrir ofan : „ 300f “ og litlu neðar : „ Roaring Geysir “ . Til vinstri við þetta svæði er skráð mikið af athugasemdum , ekki allar greinilegar . Heildarlýsing : Tvær teikningar teiknaðar á tvö blöð með penna / bleki á þunnan teiknipappír , báðar límdar hlið við hlið upp á sama þykka pappírinn . Teikning 1 : Teikningin til vinstri sýnir Geysisgos , skrifað neðst fyrir miðju : " View of spouting Geysir " . Sjónarhornið á goshverinn þannig að sést vel ofan í skálina . Teikning 2 : Teikningin til hægri er planteikning , á hana er skrifað neðst fyrir miðju : " Plan of the old Geysir " og sýnir gíg hversins , skálina , eins og hún væri séð ofanfrá , hringlaga form með mjög dökkri miðju , sjálf uppsprettan . Heildarlýsing : Tvær teikningar á tvö blöð með penna / bleki á þunnan teiknipappír , límdar hlið við hlið upp á sama þykka pappírinn . Teikning 1 : Sú til vinstri sýnir þrjá hveri teiknað með áköfu línuspili ; í forgrunni er hringlaga lagskipt form og undir því stendur skrifað „ Pit of New Geyser “ - lögð er áhersla á að gera grein fyrir forminu , hverinn er ekki í gosi . Lengst til hægri er hátt gos ; inn á fót hversins stendur skrifað „ Old Geyser “ - og á miðju myndflatar er þriðji hverinn gjósandi undir hann er skrifað „ Roaring Geyser “ . Teikning 2 : Teikningin til hægri sýnir goshverina þrjá frá öðru sjónarhorni , fremsti gígurinn sýnu stærstur , er ekki í gosi , en tveir bakatil hátt gjósandi . Þessar teikningar af hverunum eru þétt unnar og ástríðufullar í teikningunni . Lengst til vinstri í teikningunni er Hekla í fjarska , rýkur úr henni og lítið B við gíginn . Neðst á teikninguna til hægri er skrifað „ Geyser from the North .... . A Pit of O. Geysir . B M. Hekla “ Heildarlýsing : Lárétt teikning af goshver , teiknuð á þunnan pappír og límd upp á þykkan pappír . Teikningin sýnir umhverfi goshveranna , vinstra megin við miðju er gosstrókur sem nær lóðrétt upp úr teikningunni . Til hægri við goshverinn þétt teiknað svæði , upp af þeim stíga upp 2 þunnir gufumekkir . Hratt teiknað . Skrifað neðst á teikningu „ This jeth of New Geyser was about 120 feet high . It was the last ………… . . we saw “ Heildarlýsing : Teiknað með penna / bleki á þunnan teiknipappír , límt á þykkari pappír . " Fernis " ójafnt / misþykkt penslaður yfir teikninguna . Fernisinn hefur ákveðinn okkurbrúnan lit - eða hefur gulnað með tímanum ( Fernisinn seinni tíma ráðstöfun ? Aths. Þ.S. ) . Teikning af fjalllendi sem teygir sig frá vinstri til hægri inn á myndflötinn , undir því vatnsbakki , lítill bátur og menn neðst í myndfleti til vinstri . Fjalllendið endar í miklum stapa eða fjalli sem gnæfir hátt ; þar hægra megin við við jaðar pappírsins sést lítil eyja á vatninu og í fjarska fjöll . Athygli teiknarans er á fjalllendinu ; hamrabeltum og láréttum stuðlabakka sem nær niður að vatninu . Teiknarinn hefur skrifað neðst í myndflöt við pappírsjaðarinn : „ View on Thingvalla vatn “ Heildarlýsing : Teiknað með penna / bleki á þunnan teiknipappír , límt á þykkari pappír - gat á þunnum teiknipappírnum efst við jaðar pappírsins - í himninum . Teikningin sýnir hátt sjónarhorn af landslagi þar sem í forgrunni er grýtt og hár klettadrangur hægra megin , lægra barð til vinstri . Horft yfir dal eða laglendi þar sem liðast krókótt á framan við hraunjaðar sem þekur hluta láglendisins . Úfið fjalllendi handan láglendisins . Til vinstri við fót fjalllendisins er teiknuð lágrétt röð af 8 - 9 einsformuðum hólum eða hæðum . Engin skrift á teikningunni . Heildarlýsing : Teiknað með penna / bleki á þunnan teiknipappír , límt á þykkari pappír . Þunnur " fernis " penslaður nokkuð jafnt yfir teikninguna . Fernisinn hefur ákveðinn okkurbrúnan lit - eða hefur gulnað með tímanum ( Fernisinn seinni tíma ráðstöfun ? Aths. Þ.S. ) . Teikningin sýnir Geysissvæðið , tveir hverir gjósandi , gufur stíga upp á fleiri stöðum . Teiknað frá öðru sjónarhorni en í fyrri teikningum ; hæðir / fjall á bak við hverasvæðið , sjálfri bungunni sem hverirnir stíga upp af er veitt einna mest athygli . Lárétt , stutt pennastrik gefa til kynna einskonar skorpu sem liggur yfir hverabungunni . Heildarlýsing : Teiknað með penna / bleki á þunnan teiknipappír , límt á þykkari pappír . Teikningin er útfærð af mikilli yfirlegu og ástríðu . Með einstaklega fjölbreyttri pennabeitingu dregur teiknarinn upp lægð í landslagi , milli hárra kletta / hraundranga beggja vegna í myndfleti . Á milli þeirra streymir storknað hraun - þar fyrir ofan í fjarska og birtu gnæfir enn hærri fjallstindur . Tjörn í forgrunni lengst til vinstri . Birtuskilyrðin skýrt dregin upp , ljósið mest á yfirborð tjarnarinnar í forgrunni til vinstri og skáhallt upp í átt að klettinum til hægri , kallast á við birtuna í efsta fjallstindi sem er miðjusettur ofarlega í myndfleti . Í teikningunni rúmast allar gerðir lína og punkta - frá örstuttum " stakkato " pennastrikum , stuttum krossstrikum , löngum láréttum línum , stuttum lóðréttum skjálfandi línum , þéttstrikuðum sverum lóðréttum línum . Staðurinn óskilgreindur , engin skrift á teikningunni . Heildarlýsing : Tvær teikningar hlið við hlið - lóðrétt . Teiknað með penna / bleki á þunnan teiknipappír , límdar á þykkari pappír . Teikning 1 : Skrifað á teikningu til vinstri , neðst : „ The eastmost Cave at Stappinn “ Teikning 2 : Skrifað á teikningu til hægri , neðst : „ The eastmost Cave at Stappinn “ Tvær vandlega útfærðar teikningar , þétt teiknaðar - af helli við Stapa ; á þeirri til hægri sést gat í lofti hellisins , og op hans . Virðist vera sami hellir frá tveim sjónarhornum . Heildarlýsing : Teiknað með penna / bleki á þunnan teiknipappír , límt á þykkari pappír . Athygli teiknarans beinist stuðlamyndunum í tveim stórum láréttum stuðlabergsstöpum sem rísa lóðrétt úr sjó við þverhníptan bjargvegginn . Birtan kemur inn frá vinstri og lýsir eina hlið þess stapa sem staðsettur er rétt vinstra megin við miðju myndflatar - birtan leggst lárétt framan við hann á sléttan sjóinn í víkinni og undirstrikar lárétta stuðlana í stapanum - og skín síðan á ská upp eftir bjargveggnum til hægri . Stapinn blasir við í fjarska hægra megin við miðjan myndflöt - þrír menn á bjargbrúninni . Heildarlýsing : Teiknað með penna / bleki á þunnan teiknipappír , límt á þykkari pappír . Nákvæmt teiknuð lýsing á steinhlöðnum vegg eða byggingu sem ekki er yfirbyggð með þaki . Hver einstakur steinn í hleðslunni nákvæmt teiknaður , steinar hleðslunnar eru óreglulegir – e.t.v. hraungrýti , veggurinn virðist hanga saman á óreglunni . Til vinstri við miðju er op á byggingunni og inngangur inn í rými . Lengst til hægri , í baksýn , brött hlíð ( Hekluhlíðar ? ) . Heildarlýsing : Teiknað með penna / bleki á þunnan teiknipappír , límt á þykkari pappír . Teikningin sýnir sjónarhorn af himnum beint fyrir ofan gíg Heklu , nákvæmlega teiknuð en jafnframt einstaklega lifandi og fjölbreytt pennabeiting . Teiknarinn sýnir snævi þakinn gíg Heklu ofarlega í myndfleti , vinstra megin við lóðrétta miðju . Í neðri helmingi hægra megin við lóðrétta miðju eru litlir gígar í klasa , en vinstra megin er svolítill hóll . Klettabeltin í kringum gíginn mynda krossfisklaga stjörnu - einstaklega lipurlega teiknað . Heildarlýsing : Teiknað með penna / bleki á þunnan teiknipappír , límt á þykkari pappír . Ítarlega útfærð teikning af tveimur meginformum , reglulegri keilu og óreglulegu klettaformi : á miðju og hægra megin við lóðrétta miðju er stórt reglulega lagað keiluform - þar sem allra efsta hluta keilunnar vantar , " ofið " með mjög þéttu dökku línuneti , ákaflega fjölbreyttri línubeitingu ; beinar línur , punktar , kommur , " krullulínur " - og langar línur sem eru uppistaðan í vefinn - frá fæti keilunnar og upp á topp . Til vinstri í forgrunni er klettadrangur , ákaflega sterklega formaður í 4 lögum / hæðum , formað með krossbeitingu línunnar . Hægra megin við dranginn og framan við keiluna eru brot úr klettinum á dreif . Í þessari teikningu nýtur sterk formkennd teiknarans sín til fulls og áköf hrifning / ástríða kemur vel fram . Heildarlýsing : Teiknað með penna / bleki á þunnan teiknipappír , límt á þykkari pappír . Teikningin er lögð léttum gulbrúnum fernis . Teiknarinn hefur jafnframt teiknað þéttar krosslínur með fernis efst til vinstri við gíg eldfjallsins - leggur þannig áherslu á ljósan gufustrók sem leggur af gígnum til hægri . Teikningin hefur verið skorin til - sneitt mjög nærri skrift neðst til hægri í myndfleti . Skrifað „ Mount Hekla at about ……… . above its base “ Heildarlýsing : Teiknað með penna / bleki á þunnan teiknipappír , límt á þykkari pappír . Teikningin er lögð léttum gulbrúnum fernis . Teikningin er stíft teiknuð og án ástríðu ; lýsing á Þingvallasvæðinu . Neðst í myndfleti , þar sem fernis sleppir , stendur skrifað : „ View of Thingvalla - and the houses where the Supreme Courts are held annually , called Althingi “ Heildarlýsing : Teiknað með penna / bleki á þunnan teiknipappír , límt á þykkari pappír Ítarlega teiknuð stúdía af háum , dimmum þverhníptum klettavegg sem leiðir frá vinstri í átt að enn hærra fjalllendi sem nær hátindi hægra megin við miðju , í fjallstindi . Stöðuvatn undir hálendinu og vinstra megin í myndfleti í skugga klettaveggjarins eru tvö hús , ásamt lágum útihúsum , framan við hússins standa tvær mannverur og þrjár ær ( ? ) . Heildarlýsing : Teiknað með penna / bleki á þunnan teiknipappír , límt á þykkari pappír Hátt sjónarhorn yfir stórt landslag ; í forgrunni beggja vegna - til vinstri og hægri - eru stórkarlalegir klettadrangar , minna grjót í forgrunni fyrir miðju - frekar gróft teiknað . Framundan í fjarska er ákaflega fínlega og ítarlega teiknað landslag , eins og séð ofan úr fjalli - birtan kemur innan frá hálendinu . Heildarlýsing : Teiknað með penna / svörtu bleki á þunnan teiknipappír , hann límdur upp á þykkari pappír Ítarleg teikning af hömrum beggja vegna gjár ( Almannagjár ? Þ.S. ) Til að draga fram áhrif klettaveggjanna er himininn mjög þétt teiknaður og dramatískur , lýsist er neðar dregur og í átt að björtu landslagi í fjarska sem er ákaflega létt og fallega teiknað með fínlegum en margbreytilegu línuspili . Heildarlýsing : Teiknað með penna / svörtu bleki á þunnan teiknipappír , hann límdur upp á þykkari pappír . Skrifað east á teiknipappír : „ View of Krusivig and the Sulphur mountains from the ( N ? aths . Þ.S. ) - east and the Church where we slept “ Þar fyrir neðan eru teiknaðir formlegir stafir , líkt og prentletur , teiknaðir inn í línugrind til að þeir séu sem jafnastir : „ CARTE DE LA PLAINE De TROYE . LEVEE EN MDCCLXXV ET VI PAR MC “ Teikningin sýnir húsaþyrpingu undir fjalllendi . Létt teiknuð og lögð fernis . Teikningin er klippt þannig að vantar alveg vinstra hornið neðst til vinstri og inn yfir miðja mynd . Smá bútur úr ( að því er virðist ) annarri teikningu límdur iinn á þykkari pappírinn sem teikningin er límd á . Keypt á vegum Landsbókasafns á uppboði hjá Sohteby í London í maímánuði 1969 . Innan á fremri aðalkápu er límd úrklippa með lýsingu úr söluskrá Sothebys frá þeim tíma er handritið var keypt til Landsbókasafns .